section_heading: Osobine
paragraph_text: S obzirom na broj primljenih, bio je ovo veliki logor. Zapravo se radilo o drvenoj baraki s 4 do 5 prostorija u kojoj su osim zarobljenika i logoraša bili smješteni i stražari. Logor je bio ograđen bodljikavom žicom i na relativno malom i otvorenom prostoru, gotovu u središtu relativno velikog sela, ca 1.500 m² moglo je istovremeno biti nekoliko stotina logoraša. Iscrpljeni glađu i u nedostatku prostora sjedili bi vani, ali su ih po tvrdnjama mještana, obično uz toleranciju stražara, hranili prolaznici, mještani Viteza, koji bi "kriomice" donosili kruh ili voće. Nakon pobune koja je izbila povodom ranjavanja jednog zatvorenika nastradalo je nekoliko zatvorenika, po nekim izvorima desetak, i nakon toga je logor zatvoren.